L 212/2
DA
Den Europæiske Unions Tidende
29.8.2023
(5)
Argentina er opført i bilag XIV som et tredjeland, hvorfra det er tilladt at indføre sendinger af fersk kød og kødprodukter af fjerkræ og fjervildt til Unionen med lukkedato den 28. februar 2023 på grund af et udbrud af HPAI.
Argentina er også opført i bilag XV som et tredjeland, hvorfra det er tilladt at indføre sendinger af kødprodukter af fjerkræ og fjervildt, som er blevet underkastet den risikobegrænsende behandling D, jf. bilag XXVI til delegeret forordning (EU) 2020/692, til Unionen.
(6)
Argentina har den 10. august 2023 forelagt Kommissionen ajourførte oplysninger om den epidemiologiske situation i landet efter et bekræftet udbrud af HPAI på en fjerkrævirksomhed mellem 28. februar 2023 og 14. juni 2023, og de foranstaltninger, landet har truffet for at forhindre yderligere spredning af sygdommen.
Efter disse udbrud af HPAI har Argentina navnlig gennemført de foranstaltninger, der er fastsat i artikel 38, stk.
2, i delegeret forordning (EU) 2020/692, en saneringspolitik med henblik på at bekæmpe og begrænse spredningen af sygdommen, tilstrækkelig rengøring og desinfektion efter gennemførelsen af saneringspolitikken på de angrebne virksomheder og et relevant overvågningsprogram, der viser, at der ikke forekommer infektion i de udsatte populationer.
(7)
Kommissionen har evalueret de oplysninger, som Argentina har forelagt, og konkluderet, at disse udbrud af HPAI er overstået, og at der ikke længere er nogen risiko forbundet med indførsel til Unionen af sendinger af fersk kød af og kødprodukter af fjerkræ fra Argentina, hvorfra indførsel til Unionen af disse varer var forbudt.
(8)
Det Forenede Kongerige har underrettet Kommissionen om tre udbrud af højpatogen aviær influenza (HPAI) hos fjerkræ i Aberdeenshire (2) og Dumfries and Galloway (1) i Skotland, som blev bekræftet den 14. august 2023 ved laboratorieanalyse (RT-PCR).
(9)
Efter disse nylige udbrud af HPAI oprettede veterinærmyndighederne i Det Forenede Kongerige restriktionszoner på mindst 10 km omkring de angrebne virksomheder og gennemførte sanering med henblik at bekæmpe forekomsten af HPAI og begrænse spredningen af sygdommen.
(10)
Det Forenede Kongerige har indsendt oplysninger til Kommissionen om den epidemiologiske situation i landet og de foranstaltninger, der er truffet for at forhindre yderligere spredning af HPAI.
(11)
Disse oplysninger er blevet evalueret af Kommissionen.
Kommissionen finder, at i betragtning af dyresundhedssi­ tuationen i de områder, der er omfattet af restriktioner, og som er oprettet af Det Forenede Kongeriges veterinær­ myndigheder, bør indførsel til Unionen af sendinger af fjerkræ, avlsmateriale af fjerkræ og fersk kød af fjerkræ og fjervildt fra disse områder suspenderes for at beskytte Unionens dyresundhedsstatus.
(12)
USA har forelagt ajourførte oplysninger om den epidemiologisk situation på sit område for så vidt angår HPAI, der gav anledning til suspensionen af indførsel af visse produkter til Unionen, jf. bilag V og XIV til gennemførelses­ forordning (EU) 2021/404.
(13)
USA har navnlig forelagt ajourførte oplysninger om den epidemiologiske situation i landet i forbindelse med tre udbrud af HPAI på fjerkrævirksomheder i staterne Nevada, New York og South Dakota, som blev bekræftet den 17. oktober 2022 og den 22. marts 2023.
(14)
USA har også forelagt oplysninger om de foranstaltninger, der er truffet for at forhindre yderligere spredning af HPAI.
Efter disse udbrud af sygdommen har USA navnlig gennemført en saneringspolitik for at bekæmpe og begrænse spredningen af sygdommen, og det pågældende tredjeland har også gennemført den nødvendige rengøring og desinfektion efter gennemførelsen af saneringspolitikken på de inficerede fjerkrævirksomheder på sit område.